CELEX: 62011TN0481
Language: fi
Date: 2011-09-06 00:00:00
Title: Asia T-481/11: Kanne 6.9.2011 — Espanja v. komissio

29.10.2011   
            
            
               FI
            
            
               Euroopan unionin virallinen lehti
            
            
               C 319/25
            
         Kanne 6.9.2011 — Espanja v. komissio
   (Asia T-481/11)
   2011/C 319/53
   Oikeudenkäyntikieli: espanja
   
      Asianosaiset
   
   
      Kantaja: Espanjan kuningaskunta (asiamies: A. Rubio Gonzáles)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               Kumoamaan neuvoston asetuksen (EY) N:o 1234/2007 soveltamista koskevista yksityiskohtaisista säännöistä hedelmä- ja vihannesalan sekä hedelmä- ja vihannesjalostealan osalta 7.6.2011 annetun komission täytäntöönpanoasetuksen (EU) N:o 543/2011 liitteessä I olevan 2 osan VI osan D kohdan
            
         
               —
            
            
               Velvoittamaan vastaajana olevan toimielimen korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste, joka perustuu oikeusnormien hierarkiaa koskevan periaatteen loukkaamiseen
               
                           —
                        
                        
                           Kantaja väittää, että riidanalaisella asetuksella rikotaan maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä 22.10.2007 annetun neuvoston asetuksen (yhteisiä markkinajärjestelyjä koskeva asetus)113 artiklan 2 kohdan a alakohtaa. (1)
                           
                        
                     
         
               2)
            
            
               Toinen kanneperuste, joka perustuu harkintavallan väärinkäyttöön
               
                           —
                        
                        
                           Kantaja väittää, että komission tavoitteena on riidanalaista asetusta annettaessa ollut pääasiallisesti muun kuin ilmoitetun päämäärän saavuttaminen, koska se on poikennut Yhdistyneiden kansakuntien Euroopan talouskomission hyväksymistä sovellettavista säännöistä (YK/ECE).
                        
                     
         
               3)
            
            
               Kolmas kanneperuste, joka perustuu perusteluvelvollisuuden laiminlyöntiin
               
                           —
                        
                        
                           Kantaja väittää, että riidanalaisen asetuksen perustelut ovat epäselviä, minkä vuoksi lopulta tehdystä päätöksestä eroava päätös olisi perusteltavissa.
                        
                     
         
               4)
            
            
               Neljäs kanneperuste, joka perustuu yhdenvertaisen kohtelun periaatteen loukkaamiseen
               
                           —
                        
                        
                           Kantaja väittää, että riidanalaisessa asetuksessa asetetaan perusteettomasti sitrushedelmille markkinoinnille tiukempia edellytyksiä kuin muille hedelmille ja vihanneksille.
                        
                     
         
               5)
            
            
               Viides kanneperuste, joka perustuu suhteellisuusperiaatteen loukkaamiseen
               
                           —
                        
                        
                           Kantaja väittää, että riidanalaisessa asetuksessa asetetaan pakkausmerkinnöille tiukempi edellytys, joka perustuu vääriin syihin, joilla ei voida perustella lopulta tehtyä päätöstä.
                        
                     
         
      (1)  EUVL L 299, 16.11.2007, s. 1/49; muutettu viimeksi 15.6.2010 annetulla komission asetuksella (EU) N:o 513/2010 (EUVL L 150, 16.6.2010, s. 40) ja 15.12.2010 annetulla Euroopan parlamentin ja neuvoston asetuksella (EU) N:o 1234/2010 (EUVL L 346, 30.12.2010, s. 11).